Το κολλέγιο **Κράιστ Τσερτς** (*Christ Church*), ή **κολλέγιο του Ιησού** ή στα *λατινικά: Ædes Christi‎* (το Ιερό ή το Σπίτι, *ædēs*, του Ιησού, και ως εκ τούτου μερικές φορές γνωστό μόνον ως **Το Σπίτι**) είναι ένα από τα καταστατικά κολλέγια του Πανεπιστημίου της Οξφόρδης.

Ιδρύθηκε το 1546 από τον βασιλιά Ερρίκο Η΄ της Αγγλίας και είναι μοναδική περίπτωση κοινής ίδρυσης του Πανεπιστημίου και της Επισκοπής της Οξφόρδης. Ο ναός του κολλεγίου είναι ταυτόχρονα και ο καθεδρικός ναός της επισκοπής της Οξφόρδης, και ο αρχιμανδρίτης του καθεδρικού ναού είναι ως εκ της θέσεώς του (*ex officio*) διευθυντής του κολλεγίου.

Είναι το πλουσιότερο κολλέγιο του πανεπιστημίου και ένα από τα ισχυρότερα στον ακαδημαϊκό χώρο. Κατέχει πάντα υψηλή θέση στην κατάταξη Νόρινγκτον (*Norrington Table*) μεταξύ των κολλεγίων του πανεπιστημίου της Οξφόρδης.

Οι χώροι του περιλαμβάνουν σειρά σημαντικών αρχιτεκτονικά κτιρίων, όπως ο Πύργος Τομ, σχεδιασμένος από τον Σερ Κρίστοφερ Ρεν, την εσωτερική αυλή Τομ, την μεγαλύτερη εσωτερική αυλή κολλεγίων της Οξφόρδης, και την Μεγάλη Αίθουσα Δείπνων, η οποία ήταν η έδρα του Κοινοβουλίου της Οξφόρδης (1644-1645) που δημιούργησε ο βασιλιάς Κάρολος Α΄ της Αγγλίας στη διάρκεια του Αγγλικού Εμφυλίου Πολέμου. Τα κτίρια ενέπνευσαν αρχιτέκτονες ανά τον κόσμο και εμφανίζονται σε ταινίες όπως ο Χάρι Πότερ και η Χρυσή Πυξίδα, κάνοντας το Κράιστς Τσερτς το πιο δημοφιλές κολλέγιο της Οξφόρδης για τουρίστες, με σχεδόν μισό εκατομμύριο επισκέπτες ετησίως.

Μεταξύ των αποφοίτων του κολλεγίου περιλαμβάνονται 13 Βρετανοί πρωθυπουργοί, από τους 30 που έχουν σπουδάσει στην Οξφόρδη, αριθμός που είναι ο μεγαλύτερος από οποιοδήποτε κολλέγιο στην Οξφόρδη ή στο Κέιμπριτζ, καθώς και πρώην πρωθυπουργούς του Πακιστάν και της Κεϋλάνης. Άλλοι γνωστοί απόφοιτοι υπήρξαν: ο Βασιλιάς Εδουάρδος Ζ΄, ο Βασιλιά Γουλιέλμος Β΄ της Ολλανδίας, ο Γουίλιαμ Πεν, δεκαεπτά αρχιεπίσκοποι της Αγγλίας, ο συγγραφέας της *Αλίκης στη Χώρα των Θαυμάτων* Λιούις Κάρολ, ο φιλόσοφος Τζων Λοκ, και ο επιστήμονας Ρόμπερτ Χουκ. Ο Άλμπερτ Αϊνστάιν συνδέθηκε επίσης με το κολλέγιο. Το κολλέγιο έχει δώσει το όνομά του σε πολλές πόλεις και μέρη του κόσμου.

Τα κολλέγια του Πανεπιστημίου της Οξφόρδης
------------------------------------------

* Γιουνιβέρσιτι
* Γκρην Τέμπλετον
* Γούλφσον
* Γούστερ
* Γουώνταμ
* Έξετερ
* Κέλλογκ
* Κημπλ
* Κόρπους Κρίστι
* Κουήνς
* Κράιστ Τσερτς
* Λέιντι Μάργκαρετ
* Λίνακερ
* Λίνκολν
* Μάνσφηλντ
* Μέρτον
* Μπέιλιολ
* Μπρέιζνοουζ
* Μώντλιν
* Νάφηλντ
* Νιου
* Όριελ
* Πέμπρουκ
* Ρούμπεν
* Σαιντ Ανς
* Σαιντ Άντονις
* Σαιντ Έντμουντ
* Σαιντ Κάθρηνς
* Σαιντ Κρος
* Σαιντ Πήτερς
* Σαιντ Τζωνς
* Σαιντ Χίλντας
* Σαιντ Χιούζ
* Σόμερβηλ
* Τζίζους
* Τρίνιτι
* Χάρρις Μάντσεστερ
* Χέρτφορντ
* Ωλ Σόουλς

Παραπομπές
----------

1. 1 2  «Αριθμός φοιτητών». University of Oxford. 2017. Ανακτήθηκε στις 31 Αυγούστου 2018.
2. ↑  «Κράιστ Τσερτς, Πανεπιστήμιο Οξφόρδης». *www.ox.ac.uk*. Ανακτήθηκε στις 1 Νοεμβρίου 2022.
3. ↑  «Financial Statements of the Oxford Colleges 2021–22 | University of Oxford». *www.ox.ac.uk* (στα Αγγλικά). Ανακτήθηκε στις 4 Απριλίου 2023.
4. ↑  «Κατατάξεις του Πανεπιστημίου της Οξφόρδης». *www.ox.ac.uk*. Ανακτήθηκε στις 1 Μαΐου 2022.
5. ↑  «Harry Potter fans boost Oxford Christ Church Cathedral» (στα αγγλικά). *BBC News*. 2012-03-25.. Ανακτήθηκε στις 2017-08-31.
6. ↑  Cowie, D. J. (1934). «How Christchurch Got Its Name – A Controverted Subject». Victoria University of Wellington. Αρχειοθετήθηκε από το πρωτότυπο στις 10 Ιουνίου 2017. Ανακτήθηκε στις 15 Αυγούστου 2017.